《种竹偶书》
宋代·刘敞

少有王子癖，长怜此君雅。常嫌地喧窄，不敢谋潇洒。

昨日山客来，劝我栽砌下。感荷知我心，遂得移绕舍。

其中置磐石，可以措尊斝。于此更一座，以待违名者。

山禽时复来，清啭如郊野。其馀即无见，不辨春与夏。

吾惟厌时俗，人亦来者寡。顺然两无议，外誉焉足假。

新笋渐盈尺，新枝已铺瓦。燕雀勿相惊，深沈似隆夏。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。